CONTRACTUL nr. \_\_\_\_\_\_\_

de achiziționare a gazelor naturale

mun. Chișinău \_\_\_\_\_\_\_\_\_2024

Societatea în calitate de VÂNZĂTOR, reprezentată de

, care acționează în baza Statutului Societății, pe de o parte, şi

**Combinatul de panificaţie din Chişinău „Franzeluţa” S.A.,** cod fiscal 1002600004030, cu sediul în mun. Chişinău, str. Sarmizegetusa, 30, în persoana Directorului general dl Andrei Beșliu, care acţionează în baza Statutului Societăţii, denumit în continuare CUMPĂRĂTOR (Consumator industrial de gaze naturale), pe de altă parte, împreună denumite Părţi, au încheiat prezentul contract în următoarele condiții contractuale:

1. **Obiectul contractului**

1.1. Obiectul contractului îl constituie achiziționarea gazelor naturale ca combustibil primar pentru necesitățile de producere ale CUMPĂRĂTORULUI în calitate de Consumator industrial de gaze naturale.

1.2. VÂNZĂTORUL livrează gaze naturale achiziționate de către CUMPĂRĂTOR până la ieșirea din rețeaua de transport al gazelor naturale mun.Chișinău, str. Sarmizegetusa, 30, (C.P.C. Franzeluța” SA), conform Anexei la Hotărârea ANRE nr. 624/2023.

1.3. VÂNZĂTORUL asigură livrarea volumelor de gaze naturale contractate în mod continuu și la parametrii de calitate stabiliți în standardele de calitate aprobate de organismul național de standardizare, iar CUMPĂRĂTORUL se obligă să achite contravaloarea gazelor recepționate conform echipamentului de măsurare, proprietate a operatorului sistemului de transport, instalat la adresa mun.Chișinău, str. Sarmizegetusa, 30, (C.P.C. Franzeluța” SA).

1.4. În raporturile lor, Părțile se conduc de prezentul Contract, Codul civil al Republicii Moldova, Legea cu privire la gazele naturale nr. 108/2016, Legea metrologiei nr. 19 din 4 martie 2016, Regulamentul privind furnizarea gazelor naturale aprobat prin Hotărârea ANRE nr. 113/2019 din 19 aprilie 2019, Hotărârea ANRE nr. 297/2022 din 03 iunie 2022, precum și de alte acte normative aplicabile.

**2. Condițiile de furnizare și evidență a gazelor naturale**

2.1. Volumele de gaze naturale vor fi livrate în conformitate cu cerințele stipulate în Anexa nr. 1 la contract, și condițiile de achitare prevăzute de Contract.

2.2. Gazele naturale se consideră livrate de către VÂNZĂTOR și recepționate de către CUMPĂRĂTOR în locul și momentul trecerii lor prin echipamentul de măsurare proprietate a operatorului sistemului de transport, instalat la mun.Chișinău, str. Sarmizegetusa 30, ( C.P.C. Franzeluța” SA), în corespundere cu Hotărârea ANRE nr. 297/2022 din 03 iunie 2022

2.3. Volumele gazelor naturale furnizate se determină o dată în 15 zile, în baza indicațiilor echipamentului de măsurare, proprietate a operatorului sistemului de distribuție, instalat la adresa mun.Chișinău, str. Sarmizegetusa, 30, (C.P.C. Franzeluța” SA), iar definitiv pentru facturare la sfârșitul lunii, fapt confirmat printr-un act bilateral de predare-primire a gazelor naturale semnat de reprezentantul operatorului sistemului de distribuție și CUMPĂRĂTOR, întocmit în termen de 3 zile lucrătoare ale lunii ulterioare celei de livrare, în două exemplare câte unul pentru fiecare parte. Volumele de gaze naturale se aduc la starea standard (temperatura de 293,15°K (20°C) și presiunea de 101325 Pa (760 mm Hg)).

2.4. Repartizarea volumului lunar contractat de gaze naturale se efectuează proporțional pe zilele lunii. La înțelegerea reciproca în scris a părților este posibila furnizarea neproporționala a gazelor naturale. Devierea zilnică a volumului de gaze naturale recepționate nu trebuie să depășească nivelul de toleranță aprobat de Agenție.

2.5. Volumele de gaze naturale în excedent, în limita toleranței prevăzute de contract, se transferă pentru perioadele ulterioare, iar deficitul de gaze naturale din luna curentă, în limita toleranței prevăzute de contract, se acoperă din volumul gazelor naturale contractat pentru perioada următoare.

2.6. În cazul defectării echipamentului de măsurare, proprietate a operatorului sistemului de transport, instalat la adresa mun.Chișinău, str. Sarmizegetusa, 30, (C.P.C. Franzeluța” SA), facturarea gazelor naturale livrate se efectuează, în baza indicațiilor echipamentelor de măsurare de control, proprietate a CUMPĂRĂTORULUI, în condițiile în care acestea sunt verificate metrologic.

2.7. Cuantumul de valori ale debitului real de gaze naturale trebuie să corespundă diapazonului metrologic normat al echipamentului de măsurare.

**3. Facturarea și condițiile de plată a consumului de gaze naturale**

3.1. Gazele naturale consumate se facturează în Lei Moldovenești.

3.2. Suma contractului, fără TVA, constituie lei. Suma contractului poate fi reexaminată în caz de modificare a volumului gazelor naturale livrate.

3.3. Factura fiscală emisă de VÂNZĂTOR, este însoțită de actul de primire-predare, unde se indică volumul de gaze naturale livrate și prețul stabilit.

3.4. În suma contractului indicată în punct.3.2. din prezentul contract intră și costul stocurilor de Securitate, costul pentru serviciul de transport al gazelor, precum și costul serviciilor de echilibrare.

3.5. Plata pentru gazele naturale livrate se efectuează prin transfer bancar pe contul de decontare al VÂNZTORULUI în termen de 30 de zile de la data semnării de către ambele părți a facturii fiscale. La înțelegerea Părților, se admite efectuarea plății în rate pentru gazele naturale real consumate într-o perioadă stabilită.

3.6. Plata se consideră efectuată din data încasării sumelor bănești pe contul de decontare al VÂNZĂTORULUI.

3.7. În caz de neachitare în termen sau achitare parțială a contravalorii gazelor naturale recepționate, se aplică o penalitate în mărime de 0,01% din suma datorată, pentru fiecare zi de întârziere.

**4. Drepturile și obligațiile VÂNZĂTORULUI:**

4.1. VÂNZĂTORUL are dreptul:

a) să aibă acces la echipamentul de măsurare, indiferent de locul amplasării lui;

b) să fie prezent la expertiza metrologică a echipamentului de măsurare;

c) să includă suma cauzată de erori de facturare în defavoarea sa, în plata pentru luna viitoare;

d) să efectueze recalcularea consumului de gaze naturale luând în considerare indicii corecți de facturare în lipsa echipamentului de măsurare sau în cazul erorii echipamentului de măsurare în legătură cu racordarea unor aparate de utilizare, fără acordul OST;

4.2. VÂNZĂTORUL este obligat:

a) să livreze gaze naturale în continuu, pînă la ieșirea din rețeaua de transport al gazelor naturale mun.Chișinău, str. Sarmizegetusa, 30, (C.P.C. Franzeluța” SA), conform Anexei nr.3 la Hotărârea ANRE nr. 624/2023, la parametrii de calitate stabiliți în standardele de calitate aprobate de organismul național de standardizare:

− Puterea calorifică inferioară, MJ/m3 (kcal/m3), la 20 °C și 101,325 kPa, nu mai mică 31,8 (7600)

− Domeniul valorilor indicelui Wobbe (superior), MJ/m3 (kcal/m3) 41,2-54,5 (9850-13000)

− Abaterea admisibilă a indicelui Wobbe de la valoarea nominală, %, nu mai mare ± 5%

− Concentrația masică a acidului sulfhidric, g/m3, nu mai mare 0,02

− Concentrația masică a sulfului mercaptan, g/m3, nu mai mare 0,036

− Fracția volumetrică a oxigenului, %, nu mai mare 1,0

− Masa impurităților mecanice în 1 m3, g, nu mai mare 0,001

b) să efectueze recalcularea plății pentru gazele naturale livrate în cazurile documentar confirmate și prevăzute de cadrul normativ în vigoare;

c) să prezinte informația cu privire la parametrii de calitate a gazelor naturale furnizate, istoricul de consum, plățile și penalitățile calculate și achitate;

d) imediat, în caz de apariție a riscurilor de imposibilitate a livrării volumelor de gaze naturale contractate, să notifice CUMPĂRĂTORUL;

e) să își asume responsabilitatea echilibrării pentru întregul volum de gaze naturale livrat.

**5. Drepturile și obligațiile CUMPĂRĂTORULUI:**

5.1. CUMPĂRĂTORUL este obligat:

a) să achite integral plata pentru consumul de gaze naturale în termen;

b) să întrețină instalațiile sale de gaze naturale în stare bună de funcționare;

c) să respecte Regulile de securitate cu privire la utilizarea gazelor naturale;

d) să efectueze remedierea defecțiunilor din instalațiile sale de gaze naturale, prin intermediul unităților specializate sau personalului autorizat să efectueze astfel de lucrări;

e) să autorizeze accesul gratuit al furnizorului la datele de evidenţă a consumului de gaze naturale;

5.2. CUMPĂRĂTORUL este în drept:

a) să recepționeze gaze naturale în conformitate cu prevederile contractului;

b) la furnizarea continuă și fiabilă a gazelor naturale, la parametrii de calitate stabiliți în standardele de calitate aprobate de organismul național de standardizare;

c) să solicite repararea prejudiciului material adus în rezultatul încălcării prevederilor contractului sau a legislației;

d) să solicite sistarea temporară a furnizării de gaze naturale;

e) să fie prezent la citirea, verificarea metrologică și efectuarea expertizei extrajudiciare a echipamentului de măsurare.

**6. Responsabilitatea părților**

6.1. Vor întreprinde toate măsurile pentru executarea corespunzătoare a clauzelor contractuale. În caz de încălcare a acestor clauze, partea vinovată restituie celeilalte Părți prejudiciul cauzat, conform cadrului normativ în vigoare.

6.2. Fiecare parte contractantă este obligată în termen de 1(unu) zile lucrătoare să informeze cealaltă parte contractantă despre modificările operate în denumirea, forma organizatorico juridică a întreprinderii/instituției, adresa juridică, rechizitele bancare, codul fiscal, codul TVA.

6.3. Părțile sunt exonerate de orice răspundere pentru neexecutarea sau executarea necorespunzătoare, totală sau parțială, a obligațiilor ce decurg din Contract dacă aceasta este rezultatul acţiunii unui impediment care justifică neexecutarea.

**7. Rezoluțiunea contractului**

7.1. Rezoluțiunea contractului poate avea loc prin acordul ambelor parti cu un preaviz de 60 zile.

**8. Soluționarea neînțelegerilor și litigiilor**

8.1. Părțile vor întreprinde toate măsurile pentru a soluționa neînțelegerile și litigiile apărute, pe parcursul derulării contractului, pe cale amiabilă, prin negocieri și înțelegere reciprocă.

8.2. Litigiile ce decurg din interpretarea sau executarea contractului, care nu pot fi soluționate de Părți pe cale amiabilă, vor fi soluționate în instanța de judecată.

**9. Clauze speciale**

9.1. Modificarea contractului se efectuează de către Părți în urma negocierilor, specificând cele negociate în acorduri adiționale la contract. Dacă, ulterior încheierii contractului de achiziție a gazelor naturale, intră în vigoare noi acte normative ori se modifică cele existente, care stabilesc reguli noi, Părțile contractante vor aplica noile reguli.

9.2. În termen de 5 zile calendaristice de la semnarea contractului, VÂNZĂTORUL transferă CUMPĂRĂTORULUI o garanție de bună execuție a contractului în mărime de 10% din valoarea contractului.

9.3. În cazul în care VÎNZĂTORUL în termenul indicat în punct.9.2. din prezentul contract, nu depune la contul CUMPĂRĂTORULUI garantia de buna executie a contractului, CUMPĂRĂTORUL este în drept ca să rețină suma stabilită ca garantia de buna executie a contractului din sumele de bani care urmează să fie achitate VÎNZĂTORULUI de către CUMPĂRĂTOR pentru marfa recepționată, pînă la executarea deplina a obligațiunilor asumate conform prezentului contract.

9.4. După livrarea integrală de către Vînzător Cumpărătorului a cantității de gaze naturale contractate, fapt confirmat prin actul de predare-primire, CUMPĂRĂTORUL restituie VÎNZĂTORULUI în termen de 2 (două) zile bancare, garantia de bună executare a contractului, constituita conform pct. 9.2.

9.5. În cazul neexecutării de către VÎNZĂTOR total sau parțial a obligațiilor asumate conform prezentului contract, CUMPĂRĂTORUL va reține și nu va restitui garantia de buna execuție a contractului, constituita în conformitate cu prevederile pct.9.2.

**10. Confidențialitate**

10.1. Părțile sunt obligate să păstreze confidențialitatea cu privire la orice date, informații și documente, obținute din derularea prezentul Contract, ce ar putea fi divulgate unei terțe părți, în orice formă, în scris sau verbal.

10.2. Parte contractantă nu are dreptul, fără acordul scris prealabil al celeilalte „Părți”: - să facă cunoscut datele comerciale din prezentul Contract sau orice prevedere a acestuia (datele cu caracter personal, volume, preţuri) unei terțe părți, cu excepția acelor persoane implicate în aprobarea și îndeplinirea prezentului Contract; - să utilizeze datele, informațiile și documentele, obținute în perioada de derulare a prezentului Contract, în alt scop decât cel de a-și îndeplini obligațiile contractuale.

10.3. Partea contractantă va fi exonerată de răspunderea pentru dezvăluirea de date, informații și documente referitoare la Contract, dacă: - acestea erau cunoscute Părților contractante, în mod legitim, înainte ca ele să fi fost primite de la cealaltă Parte; - acestea au fost dezvăluite după ce a fost obținut acordul scris prealabil al celeilalte Părți contractante pentru asemenea dezvăluire; - acestea au fost solicitate de organele abilitate ale statului, în baza unei obligații legale de informare sau de către autoritatea de reglementare; - acestea sunt sau devin publice, în baza unor obligații legale.

10.4. Prevederile cap. X vor rămâne în vigoare o perioadă de 3 ani de la încetarea raporturilor contractuale.

10.5. Nerespectarea obligațiilor ce decurg din cap. X privind confidențialitatea Contractului, obligă la plata de daune-interese către cealaltă Parte.

**11. Durata contractului, declarații și garanții**

11.1. Contractul intră în vigoare la data de 01.06.2024 și produce efecte până la îndeplinirea obligațiilor reciproce stipulate în Anexa nr. 1 la contract, și a condițiilor de achitare prevăzute în Contract.

11.2. Părțile declară şi garantează că:

- persoana care semnează prezentul contract este împuternicită să reprezinte interesele părților semnatare;

- nu sunt necesare acorduri, aprobări sau acceptări din partea organelor colegiale, unipersonale sau persoanelor terțe pentru validarea prezentului contract și/sau confirmarea împuternicirilor sau altă supra avizare din partea organelor de conducere ierarhic superioare;

- prezentul contract nu este afectat de vicii juridice;

- consimțământul este liber exprimat și reprezintă voința părților la încheierea prezentului Contract;

- părțile au convenit că nu constituie temei pentru neexecutarea sau executarea necorespunzătoare a contractului pretinsul fapt al lipsei împuternicirilor corespunzătoare a persoanei care a semnat contractul.

**12. Dispoziții finale**

12.1. Prezentul Contract este încheiat la data de , în limba română, în două exemplare, câte unul pentru fiecare parte, care au aceiași valoare juridică.

**13. Anexe la contract**

13.1. Anexa 1 - Volumul de gaze naturale contractat pentru furnizare;

13.2. Anexa 2 – Lista persoanelor responsabile de negocierea privind furnizarea gazelor naturale și a persoanelor autorizate să semneze actele de predare-preluare și facturi fiscale;

13.3. Anexa 3- Actul de predare-primire

13.4. Caietul de Sarcini este parte componentă a contractului.

**14. Datele bancare și semnăturile Părților**

|  |  |
| --- | --- |
| **Vanzator:** | **Cumparator: C.P.C. FRANZELUTA S.A.** |
|  | MD-2032, mun.Chisinau, str. Sarmizegetusa, 30 |
|  | Codul fiscal: 1002600004030 |
|  | Cod IBAN: MD61MO2251ASV63978617100 |
|  | Cod TVA: 0300331 |
|  | B.C. ,, OTP BANK” S.A. |
|  | Codul bancii: MOBBMD22 |
|  | Tel.0 22 853 400 |
|  | E-mail: anticamera@franzeluta.md |
|  | **Director General**  **Andrei Besliu \_\_\_\_\_\_\_\_\_\_\_\_\_\_\_ L.S.** |

Anexa nr. 1

la Contractul nr. \_\_\_\_ din \_\_\_\_\_\_\_\_\_\_\_\_\_\_

CANTITĂŢILE DE GAZE NATURALE

1. Condițiile specifice și comerciale de contractare prezentate în cele ce urmează vor reflecta în detaliu elementele din Raportul de tranzacționare

2. Perioada de livrare a cantităţii de gaze naturale este:

- **01.06.2024 – 01.09.2024** (începe și se termină la ora 04:00 UTC a zilei gaziere).

3. Cantitatea de gaze naturale contractată între Părți este de 6 330 MWh, în profil zilnic și lunar ce se încadrează în limita de toleranță ± 10% din Cantitatea medie zilnică și lunară.

Cantități lunare preconizate, repartizate echivalent zilnic:

01.06.2024 – 30.06.2024 – *2.110 MWh/lună (~*200 *mii mc/lună)*

01.07.2024 – 31.07.2024 – *2.110 MWh/lună (~*200 *mii mc/lună)*

01.08.2024 – 31.08.2024 – *2.110 MWh/lună (~*200 *mii mc/lună)*

4.Punctul de predare-preluare - mun.Chișinău, str. Sarmizegetusa, 30, (C.P.C.Franzeluța”SA)

|  |  |
| --- | --- |
| **VÂNZĂTOR**  (Denumire societate)  **Reprezentant** \_\_\_\_\_\_\_\_\_\_\_\_\_\_\_\_ | **CUMPĂRĂTOR**  **C.P.C. „Franzeluţa” S.A.**  **Director General**  **\_\_\_\_\_\_\_\_\_\_\_\_\_\_\_\_\_\_\_Andrei BEȘLIU** |

Anexa nr. 2

la Contractul \_\_\_\_\_\_ din \_\_\_\_\_\_\_\_\_\_\_\_\_

**Lista nr. 1**

**a persoanelor responsabile de livrare a gazelor naturale**

**din partea Vânzătorului**

|  |  |  |  |
| --- | --- | --- | --- |
| **Nr.**  **d/o** | **Numele/Prenumele** | **Funcția** | **Nr. de telefon** |
| **1** |  |  |  |
| **2** |  |  |  |

**din partea Cumpărătorului**

|  |  |  |  |
| --- | --- | --- | --- |
| **Nr.**  **d/o** | **Numele/Prenumele** | **Funcția** | **Nr. de telefon** |
| **1** | Andrei BEȘLIU | Director General | 022 853 401 |
| **2** | Oleg RUGHIANA | Șef serviciul de aprovizionare | 022 853 403 |

**Lista nr. 2**

**a persoanelor responsabile să semneze actele de predare-preluare**

**din partea Vânzătorului**

|  |  |  |  |
| --- | --- | --- | --- |
| **Nr.**  **d/o** | **Numele/Prenumele** | **Funcția** | **Nr. de telefon** |
| **1** |  |  |  |
| **2** |  |  |  |

**din partea Cumpărătorului**

|  |  |  |  |
| --- | --- | --- | --- |
| **Nr.**  **d/o** | **Numele/Prenumele** | **Funcția** | **Nr. de telefon** |
| **1** | Andrei CIUPCIURIUC | Director tehnic | 022 853 460 |
| **2** | Ilie COROI | Inginer EESG | 022 853 431 |

|  |  |
| --- | --- |
| **VÂNZĂTOR**  (Denumire societate)  **Reprezentant** \_\_\_\_\_\_\_\_\_\_\_\_\_\_\_\_ | **CUMPĂRĂTOR**  **C.P.C. „Franzeluţa” S.A.**  **Director General**  **\_\_\_\_\_\_\_\_\_\_\_\_\_\_\_\_\_Andrei BEȘLIU** |

Anexa nr. 3

la Contractul \_\_\_\_\_\_ din \_\_\_\_\_\_\_\_\_\_\_\_\_

**A C T nr. \_\_\_\_\_\_\_**

**de predare-preluare a gazelor naturale, în conformitate cu Contractul nr.\_\_\_\_\_\_\_\_\_\_\_\_ din \_\_\_\_\_\_\_\_\_, încheiat între C.P.C. „Franzeluţa” S.A.**

**și \_\_\_\_\_\_\_\_\_\_\_\_**

...................... (denumită „Vânzător”) și C.P.C. „Franzeluţa” S.A. (denumită „Cumpărător”) au semnat prezentul Act cu privire la următoarele:

1.Vânzătorul a predat, iar Cumpărătorul a preluat în (perioada) .............. gaze naturale în cantitate de ..............(............) MWh echivalent cu ............. (..............) m3, la preț de .................. MDL/MWh, fără TVA,

Costul cantității gazelor naturale livrate conform Contractului, constituie ............. (..............), fără TVA.

Suma TVA pentru cantitățile gazelor naturale livrate (8%) constituie ............. (..............) Costul total a cantității de gaze naturale livrate inclusiv TVA constituie ............. (..............).

2. Predarea-preluarea cantităților de gaze naturale este efectuată în Punctul …….

3. Prezentul act a fost semnat în mun. Chișinău pe data de ................ în 2 (două) exemplare, pentru fiecare Parte.

|  |  |
| --- | --- |
| **Din partea Vînzătorului**  (Denumire societate)  **Reprezentant legal**  **\_\_\_\_\_\_\_\_\_\_\_\_\_\_\_\_\_**  **VÂNZĂTOR**  (Denumire societate)  **Reprezentant** \_\_\_\_\_\_\_\_\_\_\_\_\_\_\_\_ | **Din partea Cumpărătorului**  **C.P.C. „Franzeluţa” S.A.**  **Reprezentant legal**  **\_\_\_\_\_\_\_\_\_\_\_\_\_\_\_\_\_**  **CUMPĂRĂTOR**  **C.P.C. „Franzeluţa” S.A.**  **Director General**  **\_\_\_\_\_\_\_\_\_\_\_\_\_\_\_\_\_Andrei BEȘLIU** |